JohanHeinsen/ENO huggingface dataset:
Viborger Samler, 1848-02-29
50 aarig Forpagtning. Løverdagen den 25de Marts 1648, Formiddag Kl. 11, bliver i Rold Kro ved Landeveien imellem Hobro og Aalborg, foretagen offentlig Auction til Bortforpagtning i 50 Aar af Ganderupgaard med det derved værende Teglværk, samt Hvarre Schæffergaard med tilliggende Jorder, ialt over 800 Tdr. Land a 14000 Alen, efter Conditioner, som ved Auctionen bekjendtgjøres og forinden ere til Eftersyn 14 Dage før Auctionen paa de fleste Gjæstgivergaarde i Kongeriget og Hertugdømmerne samt i Kjøbenhavn, Viingaardstræde Nr. 133. 2den Sal, og hos Forvalteren paa Ganderupgaard, som foreviser Eiendommen. Creditorerne i afdøde Aftægtsmand Poul Nielsens Boe af Oppelstrup Bye, Gunderup Sogn, Fleskum Herred, Aalborg Amt, indkaldes herved med 12 Ugers Varsel til at anmelde og bevise deres Fordringer for underskrevne Skifteforvalter. Nibe, den 24de Februar 1848. Lynge.
Viborger Samler, 1848-02-29
(Jmorgen udgaaer en Extra-Avis.) Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-03-01
Stifts-Tidende. Viborg, Forsendes med Brevposten i Danmark og Hertugdømmerne. Marts 1848. Onsdagen den 1. Nr. 37. 76 Aarg.
Viborger Samler, 1848-03-01
Udenlandske Efterretninger. Frankerig. Erklæringen fra de Deputerede af Oppositionen lyder saaledes: En stor og høitidelig Manifestation skulde idag finde Sted til Fordeel for den af Ministeriet bestridte Forsamlingsret. Alle Forholdsregler vare trufne for at sikkre Orden og forebygge enhver Uorden. Allerede for flere Dage siden var Regjeringen underrettet om denne Forholdsregel og kjendte Protestationens Form. Den vidste, at de Deputerede vilde in corpore begive sig til Bankettet, ledsagede af et stort Antal Borgere og ubevæbnede Nationalgardister; den (Regjeringen) havde erklæret, at den ei vilde modsætte sig denne Demonstration, saalænge som Roligheden ei blev forstyrret, at den vilde indskrænke sig til at constatere ved en Protocol det, som den ansaae som en Forseelse og som Oppositionen ansaae som Udøvelsen af sin Ret. Pludselig tager nu Regjeringen en Kundgjørelse, der ene og alene tilsigtede Forebyggelsen af Uordener, som let kunde opstaae ved en stor Tilstrømmen af Borgere, til Paaskud, og tilkjendegiver sin Beslutning: med Magt at forhindre enhver Forsamling paa offentlige Pladser og forbyder saavel Befolkningen som Nationalgarden enhver Deeltagelse i den tilsigtede Manifestation.
Viborger Samler, 1848-03-01
Denne Regjeringsbeslutning tillader Oppositionen ikke mere at forandre Demonstrationens Characteer. Den befinder sig altsaa nu i det Alternativ, enten at fremkalde et Sammenstød imellem Borgerne og den bevæbnede Magt eller at frasige sig den af den besluttede lovlige og fredelige Demonstration.
Viborger Samler, 1848-03-01
J denne Stilling kunde de i en lang Aarrække ved deres Qvalitet som Deputerede beskyttede Medlemmer af Oppositionen ikke frivillig udsætte deres Medborgere for Følgerne af en Kamp, saa fordærvelig for Friheden og den offentlige Orden. Oppositionen har derfor formeent, at den maa trække sig tilbage og overlade Regjeringen Ansvarligheden for de af den tagne Forholdsregler. Oppositionen paalægger alle gode Borgere at følge dens Exempel. Jdet den saaledes udsætter Udøvelsen af en Ret, overtager Oppositionen den Forpligtelse imod Landet, ad enhver constitutionel Vei at gjøre denne Ret gjældende Den vil opfylde denne Pligt og med Udholdenhed forfølge med saa meget større Energie den begyndte Kamp imod en antinational Bestikkelses= og Voldsomheds=Politik.
Viborger Samler, 1848-03-01
J det Oppositionen ikke begiver sig til Bankettet, udøver den en stor Act af Moderation og Menneskekjærlighed; den veed, at der endnu staaer tilbage for den at fuldende en stor Act, der skal vidne om Fasthed og Retfærdighed."
Viborger Samler, 1848-03-01
Fra de Deputeredes Kammer. Her fortælles, at man har villet afbrænde Slottet Neuilly. Paris's nærmeste Omegn (Banlieue) er rasende opbragt imod Regjeringen paa Grund af de utallige Tracasserier, der ere forbundne med Servituterne i Fæstningsværkerne. Et Compagnie af Linietropperne er afvæbnet og consigneret i Casernen af Regjeringen, fordi det vægrede sig ved at marschere. – Jndignationen imod den venstre Side (den større Deel af Oppositionen) og navnlig imod OdilonBarrot, stiger fra Time til Time. For at svække den lader Odilon erklære, at han og 16 andre Deputerede havde villet begive sig til Bankettet, men at de vare blevne overstemte. Samme Erklæring afgive næsten alle de andre Oppositionsmedlemmer, naar de adspørges enkeltviis. Meget paafaldende er det, at man intetsteds hører Raabet: Vive la republique eller a has Louis Philippe, Man raaber kun, à bas Guizot! vive lareforme. Det er kun altfor tydeligt, at man har bearbeidet Folket, der Jntet har at skaffe med Ministerskiftet og parlementariske Reformer, til at udstøde disse Raab. For at Guizot kunde undgaae ubehagelige Collisioner paa Veien fra Kammeret til sit Hotel, maatte han tilbringe Natten mellem den 22de og 23de i Kammerpræsidentens Palads.
Viborger Samler, 1848-03-01
Endskjøndt vi - skrives fra Paris til Hamb. Correspondentens Redaction – ere saa forsigtige som mulig ved Constateringen af disse Details, saa tør vi dog paa Grund af den i frygtelig Grad exalterede Tilstand, hvori Gemytterne befinde sig, ikke indestaae for alt det Nedskrevnes Rigtighed. Det er desto værre at formode, at i dette Øieblik, hvori vi nedskrive dette, foregaae langt værre Ting i Gaderne. – Kl. 2 1/2 ere 150 Deputerede i Kammeret. Ogger, en af Kammerets Secretairer, ankom tilfods og fortæller, at man har frataget ham i RueRambuteau hans Vogn, og gjort en Barricade deraf. - Pludselig raabes: Nationalgarden marscherer til Kammeret", Alle ile ud paa Hovedtrappen. Fra høire og venstre Side ankomme Afdelinger af Nationalgarden, ledsagede af uhyre Folkemasser. Afdelingerne møde ved Trappen. Et Detaschement Kyradserer baner sig Vei igjennem Afdelingerne, og vil hindre dem i at forene sig Odilon Barrot, Garnier=Pages og flere andre Oppositionsdeputerede ile fra Kammeret Petenterne imode; thi man var kommen for at overrække de Deputeredes Kammer en Petition om Valgreformen og om Ministrenes Entledigelse. Man antog Petitionen; Cavalleriet trak sig tilbage. Vavin interpellerer Ministrene; Guizots Svarer allerede meddeelt. En overordentlig Bevægelse paafulgte efter Guizots Erklæring. Oppositionen triumpherede. Ministeren Salvandy forlangte, at Kammeret skulde gaae over til Dagens Orden. Dupin forlanger, at man fremfor Alt maa søge at gjenoprette Orden. Anarchiet er den værste af alle Tilstande. – Guizot raaber: Kammeret tør ei afbryde sine Arbeider. Saalænge Ministeriet bestaaer, vil det være beredt paa at svare paa alle Spørgsmaal og discutere alle Anliggender. Det vil vide at forsvare sig; det forlanger ingen Udsættelse af Forhandlingerne". Afstemningen forkaster Udsættelsen.
Viborger Samler, 1848-03-01
Hamb. Corresp. melder fremdeles, at ved en kgl. Ordonance, som dog ikke er publiceret i Moniteuren er Marschal Bugeaud udnævnt til Generalgouverneur i Paris; under ham commandere Generalerne Tiburce Sebastiani, Aupick og Jaqueminot; General Thierry commanderer Artilleriet. - En svær Klage, siger Børsenhalle, rammer Ministeriet Guisot, fordi det saa sildig har sammenkaldt Nationalgarden, som man af grundet Frygt for at den vilde udtale sig for Reformen og imod Ministrene, ikke vilde samle, og udsat Hovedstadens heeltemodige Befolkning for Farerne af en Opstand og Kamp med Soldater. En Lykke, at til Ære for Menneskeden Dannelsen i Frankerig er i det mindste saa stor, at man ud over en vis Grændse ikke tør stole paa Soldaterne. Endnu mindre kan man billige, at de Herrer af den venstre Side mene at have gjort Alt, naar de lade afsige det til en bestemt Dag, til en stor Demonstration for Frihed og Ret sammenkaldte og af dem ophidsede Folk, og derefter udsætte det for at nedskydes og nedsables.
Viborger Samler, 1848-03-01
Blandede Efterretninger. Retten i London har dømt Jenny Lind i en Skadeserstatning af 2,500 Pd. St. for Contractbrud til Theaterdirecteur Bunn.
Viborger Samler, 1848-03-01
Den engelske Journal the Standard vil vide, at Sir Robert Peel, da han resignerede som Premierminister, tilsikkredes af Dronning Victoria en Naade, som han maatte udbede sig, og at Sir Robert ved denne Leilighed skal have udbedet sig ingensinde at erholde befaling til at danne og paatage sig et Ministerium, da Anstrengelserne ved et saadant Embede, i Forening med Angreb af tidligere Venner, indvirkede altfor stærkt paa hans Sind og førte ham Lord Castlereaghs sørgelige Skjebne for Øiet. Dette skal Sir Robert Peel selv have fortalt for kort Tid siden i Drapton=Manor, og the Standard vil have erholdt sin Beretning fra en authentisk Kilde. J England skal nu den Tid, som Greenwichs Observatorium antyder, antages, i det mindste med Hensyn til Posten og Jernbanerne.
Viborger Samler, 1848-03-01
Typhus-Epidemien synes ligesom Cholera, stedse at skride mere frem imod Vesten; den hersker nu med Raseri i Reichen berg og de tilstødende Egne i Bøhmen; i Nedre-Rosenthal døde 8 Personer i eet Huus. J Prag har Typhus allerede i lang Tid krævet mange Offre; fra den 16de Decbr. 1846 indtil den 15de Decbr. 1847 inclusive stededes i Alt 5192 Liig til Jorden, følgelig, da Prag tæller 120,000 Jndbyggere, omtrent som i af 23, – et tilvisse meget ugunstigt Forhold.
Viborger Samler, 1848-03-01
Paa den frugtbare Øe "Ceylon" ere efter engelske Beretninger næsten alle Kaffeplantager ødelagte af Millioner Rotter. Flere Egne i Frankerig ere i Løbet af denne Vinter meget usikkre paa Grund af Ulve, navnlig gjælder dette om Egnen ved Doubs i Fence-Comte. Flere Børn ere blevne Offre for Ulvene.
Viborger Samler, 1848-03-01
Dronningen af Spanien har foræret Pianisten Thalberg, der har musiceret for hende, 7 kostbare Solitairer, prægtigt indfattede.
Viborger Samler, 1848-03-01
Ogsaa i Breslau ere indrettede store opvarmede Localer forde fattigere Folkeklasser. Denne Indretning er i høi Grad velgjørende, da Kulden er stegen til 16 Grader Reaumur, og ikke faa Personer ere døde af Kulde. Endog to Skildvagter ere fundne frosne ihiel paa deres Poster. Stor Opsigt vækker i Lithauen den for nogen Tid siden i Paris opdagede russiske Falskmyntnerbande, hvori mange Kjøbmænd i Lithauen ere implicerede. En egen Kjærligheds affaire er ogsaa med i Spillet. Vi indskrænke os til her kunat anføre 3 Hovedpersoner i dette Drama: en Hoffrøken, der for to Aar siden flygtede, forklædt som Bondepige fra St. Petersborg til Preussen og derfra til England; en russisk General (hendes Elsker), der ligeledes undkom paa en hemmelig Maade og en Jøde, der leddede Flugten, og nu figurerer som Hovedpersonen for hine Falsknere. At udtale os nærmere - siger Deutsche=eitung, af hvilken disse Notitser ere tagne, –er vel neppe passende.
Viborger Samler, 1848-03-01
J Wien have 2 Professionister - Kobbersmed Schmid og Bager Wimmer – løst den Opgave at construere Bagerovne, af støbt Jern (Gusseisen), som ere brændselbesparende (c. 30 pCt.), som kunne opvarmes udenfra med hvilketsomhelst Brændselsmateriale, og i hvilke Brød og andet Bagværk uafbrudt kunne bages. To af disse Jern=Bagerovne, der ere construerede paa en særdeles durabel Maade, og der kunne bruges i en Række af Aar uden Reparation, ere nu i fuld Gang i Wien og levere, efter Sagkyndiges Dom, alle Brødsorter, i meget kort Tid. Ved deres yderst sindrige, hensigtsmæssige og dog meget simple Construction yde de med Hensyn til det gunstige Udfald af enhver Bagning betryggende Sikkerhed, da Fremgangsmaaden ved disse Jernovne ikke støtter sig paa en Empirie, der saa ofte skuffer, men paa gode og faste Rygter. - J den i Augsb. Allg. Zeitung indrykkede Annonce fra Opfinderne læses, at de hidtil stedfundne Bag ninger have godtgjort, at der med een af disse Ovne, 14 Fod lang og 12 Fod bred, kan bages i en Tid af 24 Timer 6000 B. Brød, og at der til hvert Centner Brød kun udkræves 6. simple Bruunkul. Opfinderne have erholdt keiserlig kongeligt Privilegium for Constructionen af disse Ovne. Bestillinger modtager W. Dinkelaker, Forvalter ved Wiener=Hovedoplaget af de Erkehertugelige Jernværker, boende i St. Annagaden Nr. 995 i Wien, der meddeler Underretningen om Prisen paa disse Ovne samt om Betingelserne for Ovnenes Transportering, Opsætning m.m.
Viborger Samler, 1848-03-01
J Jena blev den 1ste Febr. d. A. en Student skudt i en Duel. kun med v. V. antydes hans Navn i Hamb. Corresp. Dette sørgelige Tilfælde maa imidlertid ansees som aldeles isoleret.
Viborger Samler, 1848-03-01
J München døde den 1ste Febr. i en blomstrende Alder en Digter, fuld af de skjønneste Anlæg, som berettigede til en hæderrig Fremtid paa den dramatisk digteriske Løbebane, Friherre von Wangenheim fra Stuttgart, hvis Tragvedie Strafford er opført i Stuttgart med stort bifald. Den brave unge Digter maatte i München kæmpe med Næringssorger og med Sygdom. Han døde som en ægte tydsk Digter – uden Trøst, uden Hjælp - forladt. Betting havde for kort Tid siden udgivet en Bog, under den Titel: "Jlias, Pamphilius og Ambrosia", der blev confiskeret paa Grund af en Formfeil. Nu udkom Værket, uden Formfeilen, anden Gang i Boghandelen, men blev – efter Aachener Zeitung - strax igjen confiskeret, og denne Gang paa Grund af Bogens Jndhold.
Viborger Samler, 1848-03-01
Schles. Zeit. vedbliver sine sørgelige Skildringer over Nøds tilstanden i Rybnicker=Kredsen. Af en Befolkning af 60,000 Sjæle ere omtrent 1/4 hjemfaldne til Hungersnøden. Henved 3000 fader- og moderløse Børn vandre betiende omkring fra Stad til Stad, uden Brød og uden Huusly. Ogsaa flere Læger og Geistlige ere faldne som Offre for Epidemien. Vintersæden er ikke nedlagt i Jorden; Sættekartofler haves ikke; Arbeidere mangle ganske.
Viborger Samler, 1848-03-01
Spilleforpagteren Chabert i Wiesbaden har trukket sig tilbage med en Formue af 7 Mill. Gylden og overladt sine forrige Associes Kunz og Seiron de endnu tilbageværende 7 Aar af hans Spille-Forpagtningscontract.
Viborger Samler, 1848-03-01
Den bekjendte Lærde, Professor Görres i München, er død af Følgerne af en forsømt La Grippe.
Viborger Samler, 1848-03-01
Jndenlandske Efterretninger. Høiesteretsadvocat Lehmann, der i Familieanliggender var i Udlandet, er atter vendt tilbage til Kbhavn. Under Liigprocessionen i Fredags Aftes hændtes det Uheld, at en af de i Vimmelskaftet opstillede Soldater, fik Ligfald og faldt om, hvorved et Par Heste og For hjulene af en Vogn gik over ham. Den lidte Beskadigelse skal imidlertid ikke være farlig. (Fdrl.)J disse Dage opføres paa det temmelig berygtede Actien=Theater Sct. Paulli i Hamborg et historisk Drama af J. Priem: "Die Danen in Holstein, hvori de arme Danske faae betydeligt paa Hovedet. (Flyst.)¬
Viborger Samler, 1848-03-01
J Fyens Avis" ankes over den aldeles vilkaarlige Maade, hvorpaa Besidderen af Baroniet Schelenborg, Baron Juel Brockdorf, i en Række af Aar har disponeret over adskillige af Baroniets fæsteledige Gaarde, der afham drives under Hovedgaarden. Tvende Gange er der nægtet ham Tilladelse til at lægge Sophiendal ind under Schelenborg, hvorimod der endog er givet ham alvorlige Tilhold om at bortfæste Samme. Nu har han ogsaa bortfæstet den; men til en ved sjette Dragonregiment tjenstgjørende Lieutenant, som næppe har mere med Gaardens Drift at bestille, end en aldeles Uvedkommende. Børs." taler med Ringeagt om nogle Erkeradicale, som give Friheden saa store Concessioner paa Nationalitetens Bekostning, at de ville finde sig i et Unionsforhold mellem Hertugdømmerne og Danmark (saaledes som Lornsen har foreslaaet det), medens alle sande Fædrelandsvenner vare enige i, at Fællesforfatningen ubetinget burde afvises. "Deutsche Zeit." vil i det høieste vide af en Personalunion, som dog skulde afhænge af, at Danmark forandrede sin Successionslov til Fordeel for den mandlige Linie; Man indseer imidlertid ikke, hvorfor ikke Forandringen ligesaa godt kunde finde Sted fra den anden Side. Samme Blad lader sig skrive fra Slesvig, at man hellere vilblive under Absolutismen i Forening med Danmark end nyde Friheden tillige med det; man foretrækker den nuværende Tilstand for den allerliberaleste Constitution, som kunde gives. - Hvad maa man dog tænke om Mennesker, som med saadan Skamløshed stille deres politiske Usselhed til Skue? (Kphpst.)
Viborger Samler, 1848-03-01
Den yndede Forfatterinde af "Sødskendebørnene, "Axel&c., Friherreinde v. Knorring, er efter flere Aars Lidelser, og et Par Maaneders Sygeleie afgaaet ved Døden paa Godset Skælltorp i Vestergothland. Til at deeltage i et Møde, som agtes afholdt i Give Kroe Løverdagen den 18de Marts næstkommende, om Formiddagen Kl. 11, indbyde paa egne og Fleres Vegne Dhrr. J. Gregersen og N. Christensen i Veile Av." de Beboere i Nørvang Tørrild Herreder, som have det Ønske tilfælles med dem: at Kongemagten i Danmark maa, som hidtil, blive aldeles uindskrænket. Ved dette Møde vil blive fremlagt, til Discutering og Underskrift, et Andragende til Hs. Maist. Kongen om, ikke at bortgive den Enevoldmagt, som paa retsgyldige Grunde er de Danske Konger overdraget, og under hvilken Danmark i en Række af over 180 Aar, har havt Aarsag til at prise sig særdeles lykkeligt, idet at Oplysningen er fremmet, Velstanden tiltaget, gavnlige Anordninger givne og mange heldbringende Foranstaltninger trufne, sigtende til at befordre og sikkre Folkets Vel, og under hvilken Magt enhver Stands Rettighed er bleven ukrænket og beskyttet. Et smukt Exempel paa Bondestandens Jnteresse for de communale Forhold, paa Sammes Anerkjendelse af disse Forhold heldbringende Virkninger, og endelig paa dens Erkjendtlighed imod saadanne Mænds Bestræbelser, hvem den troer at skylde Takken for redelig Samvirken og Veiledning i de for den oprindelig fremmede Forhold; har nylig fundet Sted i Torslev Sogn i Vendsyssel. Fredagen den 18de Febr. indfandt sig nemlig Sognefogden og de to ældste Forstandere paa Hovedgaarden Heiselt og overrakte Gaardens Eier, Hr. H. C. Pape, en smuk, værdifuld Sukkerskaal, hvilken de bade ham at modtage som et levende Tegn paa Forstanderskabets Taknemmelighed imod ham for hans udviste uegennyttige Bestræbelser for at give den communale Aand sit rette Opsving. (Ab. Av.)
Viborger Samler, 1848-03-01
Generalkrigscommissair Riegels paa Snoghøi bekjendtgiør, at han i sidste Aar har stillet 20,000 Cytisus= og Poppeltræer, samt 40,000 Naaletræer og et betydeligt Antal Frugttræer, de sidste til at fordeles blandt Skolelærerne i det nordlige Slesvig, til Disposition for Have selskabet for Jylland, Fyen og Slesvig. Ved Omvurderingen af Bygningerne i Aarhuus i 1847. ere disse, efter Tilskueren, taxerede for 2,539,600 Rbd.
Viborger Samler, 1848-03-01
J 1837 udgjorde Taxationssummen 1,465, 100 Rbd., som saaledes i 10 Aar er stegen med 1,074,500 Rbd. eller næsten 75 Procent.
Viborger Samler, 1848-03-01
Viborg. J de flere Adresser, der ere komne for Lyset i Anledning af Thronskiftet, har det fælles Ønske om en fri Forfatning været udtalt. Det vil imidlertid erindres, at en af de fra Aalborg til Hs. Majestæt indsendte Adresser (der ikke er bleven publiceret) skal, som Aalb. Av." berettede, have udtalt sig imod dette Ønske; og skjøndt man maatte antage, at hiin Aalborgske Adresse som et Actstykke i sit Slags var kommen til at staae isoleret, har dette dog ikke været Tilfældet, hvilket omstaaende Adresse, som vi paa Indgivernes Forlangende herom ikke har troet at burde nægte Optagelse i Avisen, afgiver et Beviis paa. (Forlangt indrykket.) Allernaadigste Konge!
Viborger Samler, 1848-03-01
Med Veemod have vi modtaget det Sorgensbudskab, om vor høitelskede Konges Død; med hjertelig Deeltagelse deele vi Deres Majestæts dybe Sorg over Deres høisalige Fader, vor dyrebare og roesværdige Konges dødelige Bortgang. Han som ved Mildhed, Viisdom og Retfærdighed har gjort sit Navn uforglemmelig iblandt os. Tillad allernaadigste Konge, at vii dybeste Underdanighed udtaler vor Troskab, Hyldest og Lykønskning for Deres Majestæts Throne. Der er vel neppe nogen Fyrste, der har gjort sit Navn saa elsket iblandt Sine Undergivne, som Deres Majestæt har gjort det, iblandt vore Sønner og Brødre i Soldaternes Rækker. Naar vi nu derpaa har saamange Prøver paa Deres Majestæts Nedladenhed og Forsvar for os og vore Brødre, da gjør det Sorgen lettere og mildere for os, altsaa grunder vi vort Haab for Fremtiden paa Deres Majestæt, og bede om, at være vor Beskytter og Varetægt i disse critiske Tider. Vi skue tilbage med taknemlig Erkjendelse for de mange gode Foranstaltninger som i de sidste 60 Aar ere blevne os tildeelte; med Tillid til Forsynet og Haab til Deres Majestæt, gaaer vi rolig Fremtiden imøde. Vel gives der Mange, der med stor Begeistring ønske en Constitution, ja vel endog udgive det for hele Folkets Ønske; men det maae vi benægte som Usandhed; den langtoverveiende Fleer deel af Folket ønsker ingen radicale Former; thi vi føle med os selv, at vi dertil ikke ere Modne, eller nok uddannede, Kundskaberne mangler os og Bonde=Høiskoler har vi ingen af, som dog vist burde gaae forud, thi sand Folkeoplysning er vist den bedste Grundvold hvorpaa Bygningen kan opreises, om den skal have nogen Held og Varighed. Udjevningen imellem frit og ufrit Hartkorn, m. m. kunde vel være ønskelig, og dog bliver det altid usikkert, om Byrderne ikke i sin Tid vil trykke de ringere Stænder, vi kan altsaa forsikkre Deres Majestæt om, at den største og især sindige og fornuftige Deel af Folket ikke ønsker, men endog ville frabede sig en Constitution. Men vi vil med Rolighed og Tillid overlade til Deres Majestæts Viisdom og Godhed, at udvikle de Forholde, som kunde blive til Held og Velsignelse for vort elskede Fædreland. Dertil give Kongernes Konge Deres Majestæt den Viisdom, som under ingen Skikkelse kan fordreies. Det nedbedes af et Folk, som just ikke kalde sig med det skjønne, saa ofte misbrugte liberale Navn: Men vil som vore Fædre udvise Troskab og Kraft for Konge- og Fædreland. Himlens Velsignelse ledsage Deres Majestæt, til Deres høie Navns Forherligelse, og til vort Fædrelands sande Velfærd. Gud bevare Kongen!! Sallingland, den 9de Februar 1848. Allerunderdanigst indgiven med c. 300 Gaardmænds Underskrifter." Døde, Kjøbenhavn: Fru Engel Maria Metzgen, f. Lassen, forhenværende Styrmand David Chr. Dahl, 67 Aar; Caroline Dorthea Jønck. - Egitslesmagle: Sognepræst Hans Gjørup Holst. - Nykjøbing i Sjælland: Snedker Høyers Enke, Cathrine, f. Nielsen, 75 Aar. - Gislingegaard: Emmerikke Suell. Skielskør. Rasmus Henning Mørk, 29 Aar. - Odense.
Viborger Samler, 1848-03-01
Lieutenant og Landmaaler Haar, 65 Aar. – Brandholt i Skovby Sogn Anna Marg. Buch, f. Hansdatter, 77 Aar. - Horsens: Fru Sophie Elisabeth Møller, f. Hasselbalch, 74 Aar. - Skibild pr. Herning: Lærling under det kongl. Landhuusholdnings=Selskab, Christen Knudsen Buus, 23 Aar. Mellem Mølle, Mad. Maren Winther, f. Ostenfeldt, 43 Aar. - Randers, Værtshuusholder Knud Christensen, 53 Aar. - Christiania, Brigadelægge Martin Rasmus With, R. af Da og af Vasaordenen. Kønigsberg, Kjøbmand Franz Carl Lütken, 48 Aar.
Viborger Samler, 1848-03-01
AVERTISSEMENTS. At Fattigvæsensregnskabet for Aar 1847 er fremlagt til Eftersyn paa Raadstuen i tre Uger fra Dato hver Søgnedags Eftermiddag mellem Kl. 2 og 4, bekjendtgjøres. Viborg Fattigcommission, den 25de Februar 1848.
Viborger Samler, 1848-03-01
Under 26de August forrige Aar er det allernaadigst bevilget, at der, istedetfor det Krammarked, som har været tilladt afholdt i Løgstøer i Juni Maaned, maa den anden Dag efter det Marked, som i Slutningen af hvert Aars Marts Maaned holdes ved Manstrup i Øster-Han-Herred, ved Løgstøer afholdes et Marked med Heste, Qvæg og Landbovarer, hvilket herved bringes til offentlig Kundskab med Tilføiende, at bemeldte Marked saaledes første Gang vil blive afholdt Løverdagen den 1ste April 1848. Herredscontoiret i Løgstøer, den 10de Februar. 1848. Svanenskjold.